CELEX: 52011PC0193
Language: mt
Date: 2011-04-11
Title: Proposta għal REGOLAMENT TAL-KUNSILL li jiddetermina miżuri dwar l-iffissar ta’ ċerti għajnuniet, rifużjonijiet u prezzijiet relatati mal-organizzazzjoni komuni unika tas-swieq agrikoli

|

52011PC0193

Proposta għal REGOLAMENT TAL-KUNSILL li jiddetermina miżuri dwar l-iffissar ta’ ċerti għajnuniet, rifużjonijiet u prezzijiet relatati mal-organizzazzjoni komuni unika tas-swieq agrikoli  /* KUMM/2011/0193 finali - NLE 2011/0075 */  

	[pic] | IL-KUMMISSJONI EWROPEA |Brussel 11.4.2011KUMM(2011) 193 finali2011/0075 (NLE)Proposta għalREGOLAMENT TAL-KUNSILLli jiddetermina miżuri dwar l-iffissar ta’ ċerti għajnuniet, rifużjonijiet u prezzijiet relatati mal-organizzazzjoni komuni unika tas-swieq agrikoli  MEMORANDUM TA' SPJEGAZZJONI1. KUNTEST TAL-PROPOSTAFil-21 ta’ Diċembru 2010 l-Kummissjoni adottat Proposta għal Regolament tal-Parlament Ewropew u tal-Kunsill li jistabbilixxi organizzazzjoni komuni tas-swieq agrikoli u dwar dispożizzjonijiet speċifiċi għal ċerti prodotti agrikoli (ir-Regolament dwar l-OKS unika)[1], li l-għan tiegħu huwa li r-Regolament tal-Kunsill (KE) Nru 1234/2007[2] dwar l-Organizzazzjoni Komuni tas-Suq Unika jiġi allinjat mad-divrenzjar bejn is-setgħat delegati u ta’ implimentazzjoni tal-Kummissjoni introdotti bl-Artikoli 290 u 291 tat-Trattat dwar il-Funzjonament tal-Unjoni Ewropea (TFUE).Fil-proposta ta’ hawn fuq il-Kummissjoni pproponiet li l-Kunsill għandu jiddetermina miżuri dwar l-iffissar ta’ ċerti għajnuniet, rifużjonijiet u prezzijiet skont l-Artikolu 43(3) tat-TFUE, li huwa l-għan ta’ din il-proposta.Wara d-dħul fis-seħħ tat-Trattat ta’ Lisbona, il-proċedura leġiżlattiva ordinarja issa hija l-proċedura standard għall-adozzjoni tal-atti leġiżlattivi tal-UE. B’mod partikoli l-Artikolu 43(2) tat-TFUE jeħtieġ l-użu tal-proċedura ordinarja leġiżlattiva biex "għandhom jistabbilixxu l-organizzazzjoni komuni tas-swieq agrikoli … kif ukoll id-dispożizzjonijiet l-oħra meħtieġa għall-kisba tal-objettivi tal-politika agrikola komuni..."L-Artikolu 43(3) tat-TFUE jistipula li "Il-Kunsill, fuq proposta tal-Kummissjoni, għandu jadotta l-miżuri dwar l-iffissar tal-prezzijiet, l-imposti, l-għajnuna u l-limitazzjonijiet kwantitattivi (…)". B’eċċezzjoni għall-proċedura standard, l-Artikolu 43(3) tat-TFUE jeħtieġlu jkun interpretat ristrettivament biex ikun żgurat li l-Leġiżlatur ikun jista’ jeżerċita l-prerogattivi leġiżlattivi tiegħu skont l-Artikolu 43(2) tat-TFUE. Dan jinkludi li l-Leġiżlatur jirregola l-elementi fundamentali tal-politika agrikola komuni u li jieħu d-deċiżjonijiet politiċi li jagħtu l-forma lill-istruttura, l-istrumenti u l-effetti tagħha. F’dan l-isfond il-proċedura speċifika stabbilita fl-Artikolu 43(3) tat-TFUE għandha tapplika biss fejn kwistjoni msemmija f’dik id-dispożizzjoni ma tkunx tagħmel parti mid-deċiżjonijiet fundamentali ta’ politika riżervati għal-Leġiżlatur skont l-Artikolu 43(2) tat-TFUE. Għalhekk, fejn kwistjoni bħal din ikollha rabta inestrikabbli mas-sustanza politika tad-deċiżjonijiet li għandhom jittieħdu mil-Leġiżlatur, ma għandux ikun applikat l-Artikolu 43(3) tat-TFUE.F’dan l-isfond, il-Kummissjoni fil-proposta tagħha għal Regolament dwar l-OKS Unika ġdid ipproponiet li miżuri dwar l-iffissar ta’ ċerti għajnuniet, rifużjonijiet u prezzijiet, kif imsemmijin fl-Artikolu 43(3), li ma jaqgħux fl-ambitu tal-Artikolu 43(2) tat-TFUE, għandhom jittieħdu mill-Kunsill. L-Artikoli rilevanti tal-proposta għal Regolament dwar l-OKS Unika huma:(i) L-Artikoli 20 u 21 dwar l-għajnuna obbligatorja għal ħażna privata tal-butir;(ii) L-Artikolu 99 dwar ir-rifużjoni għall-produzzjoni fis-settur taz-zokkor;(iii) L-Artikolu 101 dwar għajnuna għall-ħalib xkumat u t-trab tal-ħalib xkumat li jintuża bħala għalf;(iv) L-Artikolu 102 dwar għajnuna għat-trab tal-ħalib xkumat ipproċessat f’kaseina u f’kaseinati;(v) L-Artikolu 108 dwar il-provvista ta’ prodotti tal-ħalib lit-tfal tal-iskola;(vi) L-Artikolu 155 dwar għajnuna għal dawk li jrabbu d-dud tal-ħarir;(vii) L-Artikolu 273 dwar l-iffissar ta’ rifużjoni għall-esportazzjoni; u(viii) L-Artikolu 281 dwar il-prezzijiet minimi għall-esportazzjoni tal-pjanti ħajjin.Fir-rigward tad-dispożizzjonijiet imsemmijin hawn fuq, il-proposta tipprovdi għal miżuri dwar l-iffissar ta’ ammonti ta’ għajnuna, rifużjonijiet għall-esportazzjoni u prezzijiet minimi għall-esportazzjoni li għandhom jiġu ddeterminati mill-Kunsill skont l-Artikolu 43(3) tat-TFUE u li ammonti ta’ dawn l-għajnuniet, ir-rifużjonijiet u l-prezzijiet għandhom jiġu ffissati mill-Kummissjoni permezz ta’ atti ta’ implimentazzjoni.2. RIŻULTATI TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET TAL-IMPATTMa kienx hemm ħtieġa ta’ konsultazzjoni mal-partijiet interessati jew ta’ valutazzjoni tal-impatt minħabba li l-proposta ma tintroduċi l-ebda bidla ta’ sustanza meta mqabbla mas-sitwazzjoni eżistenti. Minflok il-proposta hija limitata għall-adattament tal-Organizzazzjoni Komuni tas-Suq Unika għar-rekwiżiti l-ġodda introdotti mit-Trattat ta’ Lisbona, xi ħaġa li hija kwistjoni interistituzzjonali.3. ELEMENTI LEGALI TAL-PROPOSTA-  Sommarju tal-propostaTistabbilixxi l-proċedura korrispondenti għall-adozzjoni tal-atti relatati mal-Organizzazzjoni Komuni tas-Suq Unika li ma jaqgħux fl-ambitu tal-Artikolu 43(2) tat-TFUE.-  Bażi legaliL-Artikolu 43(3) tat-TFUE.-  Prinċipju tas-sussidjarjetàIl-kompetenza għall-politika agrikola tinqasam bejn l-UE u l-Istati Membri. Dan ifisser li sakemm l-UE ma tilleġiżlax f’xi settur l-Istati Membri jżommu l-kompetenza tagħhom. Il-proposta, flimkien mal-proposta parallela tal-Kummissjoni (COM(2010)799 finali), hija limitata għal adattament tal-Organizzazzjoni Komuni tas-Suq Unika eżistenti għat-Trattat ta’ Lisbona. L-organizzazzjoni tas-suq komuni eżistenti għandha, minnha nfisha, l-irwol li tirregola s-swieq tal-prodotti agrikoli u li tiddefinixxi r-regoli komuni għal dawn il-prodotti. Il-mekkaniżmi tas-suq fis-seħħ huma maħsubin biex jeskludu kwalunkwe diskriminazzjoni bejn il-produtturi u l-konsumaturi fl-Unjoni (l-Artikolu 40(2) tat-TFUE). Dan l-approċċ mhux milqut minn din il-proposta, li tirrispetta l-prinċipju tas-sussidjarjetà b’rabta mal-kompetenzi tal-Istati Membri fis-settur agrikolu.-  Prinċipju tal-proporzjonalitàIl-proposta ma tinvolvi l-ebda tibdil fis-sitwazzjoni eżistenti f’dak li għandu x’jaqsam ma’ impatti jew piżijiet finanzjarji.-  Għażla ta’ strumentiStrument propost: Regolament tal-Kunsill4. IMPLIKAZZJONI BAĠITARJADin il-miżura ma tinvolvi l-ebda nefqa addizzjonali tal-Unjoni.5. INFORMAZZJONI ADDIZZJONALIIl-proposta għandha rabta diretta mal-proposta għal Regolament tal-Parlament Ewropew u tal-Kunsill li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (ir-Regolament dwar l-OKS Unika).2011/0075 (NLE)Proposta għalREGOLAMENT TAL-KUNSILL (UE) [Nru …/..ta’…li jiddetermina miżuri dwar l-iffissar ta’ ċerti għajnuniet, rifużjonijiet u prezzijiet relatati mal-organizzazzjoni komuni unika tas-swieq agrikoliIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea, u partikolarment l-Artikolu 43(3) tiegħu,Wara li kkunsidra l-proposta mill-Kummissjoni Ewropea,Billi:1.  Ir-Regolament tal-Parlament Ewropew u tal-Kunsill (UE) Nru [xxxx/yyyy] li jistabbilixxi organizzazzjoni komuni tas-swieq agrikoli u dwar dispożizzjonijiet speċifiċi għal ċerti prodotti agrikoli (ir-Regolament dwar l-OKS Unika)[3] isemmi miżuri li għandhom jiġu adottati mill-Kunsill skont l-Artikolu 43(3) tat-Trattat.2.  Biex ikun żgurat li s-sistema ta’ għajnuna għal ħażna privata ta’ butir taħdem sewwa, għandhom ikunu ddeterminati kondizzjonijiet xierqa biex ikunu ffissati l-ammonti ta’ għajnuna u biex l-għajnuna tkun adattata wara tibdiliet avversi fil-kondizzjonijiet tas-swieq li ma kinux previsti meta l-butir iddaħħal fil-ħażna.3.  Biex tkun żgurata sistema ta’ rifużjoni effiċjenti għall-produzzjoni għal ċerti prodotti tas-settur taz-zokkor, għandhom ikunu stabbiliti kondizzjonijiet xierqa biex ikun iffissat l-ammont tar-rifużjoni għall-produzzjoni.4.  Biex jinkiseb l-għan tal-iskema ta’ għajnuna għall-ħalib xkumat u t-trab tal-ħalib xkumat maħsubin biex jintużaw bħala għalf, għandhom ikunu stabbiliti kondizzjonijiet xierqa biex ikunu ffissati l-ammonti tal-għajnuna.5.  Biex jinkiseb l-għan tal-iskema ta’ għajnuna għall-ħalib xkumat ipproċessat f’kaseina u kaseinati, għandhom ikunu stabbiliti kondizzjonijiet xierqa biex ikunu ffissati l-ammonti ta’ għajnuna u biex l-għajnuna tkun adattata skont it-tip ta’ prodott li jkun ipproċessat mill-ħalib xkumat u l-kwalità ta’ dawk il-prodotti.6.  Biex ikun żgurat li l-iskema ta’ għajnuna għall-provvista ta’ ċerti prodotti tal-ħalib ipproċessat lit-tfal tal-iskola fi stabbilimenti edukattivi taħdem sewwa u biex tkun żgurata l-flessibbiltà fl-amministrazzjoni tal-iskema, għandhom ikunu stabbiliti kondizzjonijiet xierqa biex ikunu ffissati l-ammonti ta’ għajnuna għall-ħalib kollu u prodotti oħra eliġibbli tal-ħalib.7.  Biex tkun żgurata skema effettiva ta’ għajnuna għal dawk li jrabbu d-dud tal-ħarir u flessibbiltà fl-amministrazzjoni tal-iskema, għandhom ikunu stabbiliti kondizzjonijiet xierqa biex ikunu ffissati l-ammonti tal-għajnuna.8.  Biex ikun żgurat li s-sistema ta’ rifużjoni għall-esportazzjoni taħdem sewwa, għandhom ikunu stabbiliti miżuri xierqa biex ikun iffissat l-ammont tar-rifużjonijiet. Barra minn dan, fis-setturi taċ-ċereali u r-ross għandhom ikunu stabbiliti miżuri xierqa biex ikunu ffissati l-ammonti korrettivi u biex ikun ipprovdut għall-aġġustament tal-ammont ta’ rifużjoni skont kwalunkwe tibdil fil-livell tal-prezz b’intervent.9.  Biex ikun żgurat li s-sistema tal-esportazzjoni ta’ ċerti pjanti ħajjin taħdem tajjeb u l-aktar biex jitqiesu l-iżviluppi tas-suq għandhom ikunu stabbiliti miżuri xierqa biex ikunu ffissati l-prezzijiet minimi għall-esportazzjoni.10.  Biex tkun żgurata ġestjoni effiċjenti minn jum għal ieħor tal-Politika Agrikola Komuni, il-miżuri dwar l-iffissar ta’ għajnuna, rifużjonijiet u prezzijiet stipulati f’dan ir-Regolament għandhom ikunu limitati għall-kondizzjonijiet wiesgħa li jippermettu li jiġu stabbiliti ammonti konkreti skont iċ-ċirkostanzi speċifiċi ta’ kull każ. Biex ikunu żgurati kondizzjonijiet uniformi għall-implimentazzjoni ta’ dan ir-Regolament għandhom jingħataw setgħat ta’ implimentazzjoni lill-Kummissjoni biex tistabbilixxi dawk l-ammonti. Dawk is-setgħat għandhom jiġu eżerċitati bl-assistenza tal-Kumitat stabbilit mill-Artikolu 323(1) tar-Regolament (UE) Nru [xxxx/yyyy] u skont ir-Regolament (UE) Nru 182/2011 tal-Parlament Ewropew u tal-Kunsill tas-16 ta’ Frar 2011 li jistabbilixxi r-regoli u l-prinċipji ġenerali dwar il-modalitajiet ta’ kontroll mill-Istati Membri tal-eżerċizzju mill-Kummissjoni tas-setgħat ta’ implimentazzjoni[4]. Barra minn dan, biex tkun żgurata reazzjoni malajr mill-Kummissjoni għal sitwazzjonijiet fis-suq li jinbidlu b’ħeffa kbira, hija għandu jkollha s-setgħa li tiffissa livelli ġodda ta’ rifużjoni u fis-setturi taċ-ċereali u r-ross li tadotta l-ammont korrettiv mingħajr l-assistenza tal-Kumitat imsemmi fl-Artikolu 323(1) tar-Regolament (UE) Nru [xxxx/yyyy],ADOTTA DAN IR-REGOLAMENT:Artikolu 1 AmbituDan ir-Regolament jipprovdi għal miżuri dwar l-iffissar ta’ ċerti għajnuniet, rifużjonijiet u prezzijiet relatati mal-organizzazzjoni komuni unika tas-swieq agrikoli stabbiliti mir-Regolament (UE) Nru [xxxx/yyyy ]("ir-Regolament dwar l-OKS Unika").Artikolu 2 Setgħat tal-KummissjoniBarra minn meta huwa pprovdut xort’oħra f’ dan ir-Regolament, fejn jingħataw setgħat lill-Kummissjoni, hija għandha tadotta atti ta’ implimentazzjoni skont il-proċedura msemmija fl-Artikolu 323(2) ta’ dan ir-Regolament dwar l-OKS Unika.Artikolu 3 Għajnuna għall-ħażna privata ta’ butirAmmonti ta’ għajnuna għall-ħażna privata ta’ butir, kif imsemmi fl-Artikolu 20 tar-Regolament dwar l-OKS Unika, għandhom ikunu ffissati mill-Kummissjoni wara li jitqiesu l-ispejjeż tal-ħżin u x-xejriet li jista’ jkun hemm fil-prezzijiet tal-butir frisk u tal-butir mill-istokkijiet.Fejn, waqt it-tneħħija mill-ħażna, fis-suq isseħħ bidla avversa, mhux prevista waqt id-dħul fil-ħażna, il-Kummissjoni tista’ żżid l-ammont tal-għajnuna.Artikolu 4 Rifużjoni għall-produzzjoni fis-settur taz-zokkorIr-rifużjoni għall-produzzjoni ta' prodotti mis-settur taz-zokkor, kif imsemmi fl-Artikolu 99 tar-Regolament dwar l-OKS Unika, għandha tkun iffissata mill-Kummissjoni wara li jitqiesu, partikolarment:(a) l-ispejjeż li jkun hemm għall-użu ta’ zokkor importat li l-industrija jkollha terfa’ fil-każ ta’ provvista mis-suq dinji; u(b) il-preżż ta’ zokkor żejjed li jkun disponibbli fis-suq tal-Unjoni jew, jekk ma jkunx hemm zokkor żejjed f’dak is-suq, il-prezz ta' referenza għaz-zokkor iffissat fil-punt (c) tal-Artikolu 8(1) tar-Regolament dwar l-OKS Unika.Artikolu 5 Għajnuna għall-ħalib xkumat u t-trab tal-ħalib xkumat biex jintużaw bħala għalfAmmonti ta’ għajnuna għall-ħalib xkumat u t-trab tal-ħalib xkumat biex jintużaw bħala għalf, kif imsemmi fl-Artikolu 101 tar-Regolament dwar l-OKS Unika, għandhom ikunu ffissati mill-Kummissjoni wara li jitqiesu l-prezz ta’ referenza għat-trab tal-ħalib xkumat iffissat fil-punt (e)(ii) tal-Artikolu 8(1) tar-Regolament dwar l-OKS Unika u l-iżvilupp tas-sitwazzjoni tas-suq fir-rigward tal-ħalib xkumat u t-trab tal-ħalib xkumat.Artikolu 6 Għajnuna għall-ħalib xkumat ipproċessat f’kaseina u kaseinatiAmmonti ta’ għajnuna għall-ħalib xkumat ipproċessat f’kaseina u kaseinati, kif imsemmi fl-Artikolu 102 tar-Regolament dwar l-OKS Unika, għandhom ikunu ffissati mill-Kummissjoni wara li jitqiesu l-prezz ta’ referenza għat-trab tal-ħalib xkumat iffissat fil-punt (e)(ii) tal-Artikolu 8(1) tar-Regolament dwar l-OKS Unika u l-iżvilupp tas-sitwazzjoni tas-suq fir-rigward tal-ħalib xkumat u t-trab tal-ħalib xkumat.L-għajnuna msemmija fl-ewwel paragrafu tista’ tkun varjata mill-Kummissjoni, skont jekk il-ħalib xkumat ikunx ipproċessat f’kaseina jew kaseinati u skont il-kwalità ta’ dawk il-prodotti.Artikolu 7 Għajnuna għall-provvista ta’ prodotti tal-ħalib lit-tfal tal-iskolaL-ammonti ta’ għajnuna għall-provvista ta’ prodotti tal-ħalib lit-tfal tal-iskola, kif imsemmi fl-Artikolu 108 tar-Regolament dwar l-OKS Unika, għandhom ikunu ffissati mill-Kummissjoni wara li titqies il-ħtieġa li tkun inkoraġġita b’mod suffiċjenti l-provvista ta’ prodotti tal-ħalib lil stabbilimenti edukattivi.Ammonti ta’ għajnuna għall-prodotti eliġibbli tal-ħalib minbarra l-ħalib għandhom ikunu ffissati mill-Kummissjoni wara li jitqiesu l-komponenti tal-ħalib tal-prodott konċernat.Artikolu 8 Għajnuna għal min irabbi d-dud tal-ħarirAmmonti ta’ għajnuna mogħtija lil dawk li jrabbu d-dud tal-ħarir, kif imsemmi fl-Artikolu 155 tar-Regolament dwar l-OKS Unika, għandhom ikunu ffissati mill-Kummissjoni wara li jitqiesu l-organizzazzjoni tas-settur tat-trobbija tad-dud tal-ħarir f’ċerti reġjuni tal-Unjoni u l-ħtieġa li jkun iffaċilitat l-adattament tal-provvista għas-sitwazzjoni tas-suq.Artikolu 9 Iffissar tar-rifużjoni għall-esportazzjoni1. Rifużjonijiet għall-esportazzjonijiet kif imsemmi fl-Artikolu 273 tar-Regolament dwar l-OKS Unika, għandhom ikunu ffissati mill-Kummissjoni.2. Rifużjonijiet jistgħu jkunu ffissati mill-Kummissjoni:(a) f’intervalli regolari;(b) bi proċeduri tal-offerti għaċ-ċereali, ir-ross, iz-zokkor u l-ħalib u l-prodotti tal-ħalib.Ħlief fejn iffissata bi proċedura tal-offerti, il-Kummissjoni għandha tiffissa l-lista ta’ prodotti li abbażi tagħha tingħata rifużjoni għall-esportazzjoni u l-ammont ta’ rifużjonijiet għall-esportazzjoni mill-anqas darba kull tliet xhur. L-ammont tar-rifużjoni jista’ iżda jibqa’ fl-istess livell għal aktar minn tliet xhur u matul dan il-perjodu jista’, jekk ikun meħtieġ, jiġi aġġustat mill-Kummissjoni mingħajr l-assistenza tal-Kumitat imsemmi fl-Artikolu 323(1) tar-Regolament dwar l-OKS Unika, meta jintalab dan minn Stat Membru jew fuq inizjattiva proprja.3. Wieħed għandu jqis aspett wieħed jew aktar minn dawn li ġejjin meta jkunu qed jiġu ffissati rifużjonijiet għal ċertu prodott:(a) is-sitwazzjoni eżistenti u x-xejra futura fir-rigward ta’:(i) il-prezzijiet ta’ dak il-prodott u d-disponibbiltajiet tiegħu fis-suq tal- Unjoni ,(ii) il-prezzijiet ta’ dak il-prodott fis-suq dinji.(b) l-għanijiet tal-organizzazzjoni komuni tas-suq li huma li jiġi żgurat l-ekwilibriju u l-iżvilupp naturali tal-prezzijiet u l-kummerċ f’dan is-suq;(c) il-ħtieġa li jkunu evitati taqlibiet li x’aktarx joħolqu żbilanċ fit-tul bejn il-provvista u d-domanda fis-suq tal-Unjoni;(d) l-aspett ekonomiku tal-esportazzjonijiet proposti;(e) il-limiti li jirriżultaw minn ftehimiet konklużi skont l-Artikolu 218 tat-Trattat;(f) il-ħtieġa li jkun stabbilit bilanċ bejn l-użu ta’ prodotti bażiċi tal-Unjoni fil-manifattura ta’ prodotti pproċessati għall-esportazzjoni lejn pajjiżi terzi u l-użu ta’ prodotti minn pajjiżi terzi importati skont arranġamenti ta’ pproċessar;(g) l-ispejjeż tal-kummerċjalizzazzjoni l-aktar favorevoli u l-ispejjeż tat-trasport mis-swieq tal-Unjoni għall-portijiet tal-Unjoni jew postijiet oħra tal-esportazzjoni flimkien mal-ispejjeż tat-trasport lejn il-pajjiżi tad-destinazzjoni;(h) id-domanda fuq is-suq tal-Unjoni;(i) fir-rigward tas-setturi tal-laħam tal-majjal, il-bajd u l-laħam tat-tjur, id-differenza bejn il-prezzijiet fl-Unjoni u l-prezzijiet fis-suq dinji għall-kwantità ta’ qamħ għall-għalf meħtieġ għall-produzzjoni fl-Unjoni tal-prodotti ta’ dawk is-setturi.Artikolu 10 Miżuri speċifiċi dwar rifużjonijiet tal-esportazzjoni għaċ-ċereali u r-ross1. Il-Kummissjoni tista’ tiffissa ammont korrettiv li jkun japplika għar-rifużjonijiet għall-esportazzjoni ffissati fir-rigward tas-setturi taċ-ċereali u r-ross. Fejn ikun meħtieġ, il-Kummissjoni tista', mingħajr l-assistenza tal-Kumitat imsemmi fl-Artikolu 323(1) tar-Regolament dwar l-OKS Unika, temenda l-ammonti korrettivi.Il-Kummissjoni tista’ tapplika l-ewwel subparagrafu għal prodotti tas-setturi taċ-ċereali u r-ross li jkunu esportati fl-għamla tal-prodotti elenkati fl-Anness XVII tar-Regolament dwar l-OKS Unika.2. Għall-ewwel tliet xhur tas-sena tas-suq, ir-rifużjoni li tapplika għall-esportazzjoni ta’ xgħir, maħżun fi tmiem is-sena tas-suq ta’ qabel jew magħmul minn barli fl-istokkijiet ta' dak iż-żmien, għandha tkun dik li kienet tkun tapplika għal-liċenzja tal-esportazzjoni inkwistjoni għall-esportazzjonijiet magħmulin matul l-aħħar xahar tas-sena tas-suq ta’ qabel.3. Ir-rifużjoni għall-prodotti elenkati fil-punti (a) u (b) tal-Parti I tal-Anness I għar-Regolament dwar l-OKS Unika, stabbilita skont l-Artikolu 274(2) tar-Regolament dwar l-OKS Unika, tista’ tkun aġġustata mill-Kummissjoni skont kwalunkwe bidla fil-livell tal-prezz ta' intervent.Għall-prodotti elenkati fil-punti (c) u (d) tal-Parti I tal-Anness I għar-Regolament dwar l-OKS Unika kif ukoll għal prodotti elenkati fil-Parti I ta’ dak l-Anness I u esportati fl-għamla tal-prodotti msemmijin fil-Parti I tal-Anness XVII għar-Regolament dwar l-OKS Unika, jista’ jiġi applikat l-ewwel subparagrafu kollu, jew parti minnu. F’dak il-każ, l-aġġustament imsemmi fl-ewwel subparagrafu għandu jkun korrett mill-Kummissjoni billi jkun applikat koeffiċjent li jesprimi l-proporzjon bejn il-kwantità tal-prodott bażiku u l-kwantità tiegħu li tkun fil-prodott ipproċessat esportat jew użat fil-prodotti esportati.Artikolu 11 Prezzijiet minimi għall-esportazzjoni ta’ pjanti ħajjinJista’ jkun iffissat mill-Kummissjoni prezz minimu wieħed jew aktar għall-esportazzjonijiet mis-settur tal-pjanti ħajjin lil pajjiżi terzi, kif imsemmi fl-Artikolu 281 tar-Regolament dwar l-OKS Unika, wara li jitqiesu, b’mod partikolari, il-prezzijiet fi swieq internazzjonali.Artikolu 12 Dħul fis-seħħDan ir-Regolament għandu jidħol fis-seħħ fis-seba’ jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi BrussellGħall-KunsillIl-President[pic][pic][pic][pic][pic][pic] [1] COM(2010) 799 finali[2] ĠU L 299, 16.11.2007, p. 1.[3] ĠU L […], […], p. […].[4] ĠU L 55, 28.2.2011